<classify> Kauli hiyo ni kama majibu kwa Mwenyekiti wa zamani wa Simba, Ismail Rage ambaye mara kadhaa amekaririwa na vyombo vya habari akiutaka uongozi wa Simba kutoa ufafanuzi kuhusiana na matumizi ya fedha hizo karibu Sh milioni 640.Rais wa Simba Evans Aveva alikiri fedha hizo zimetua Msimbazi na zinafanya shughuli za uendeshaji ndani ya taasisi hiyo.Simba ni taasisi kubwa kama ilivyo taasisi nyingine, ina vitega uchumi vyake ikiwemo majengo yale ya Msimbazi, na inafanyiwa ukaguzi wa mahesabu kila mwaka, wanaohoji fedha za Okwi wasubiri mkutano mkuu wataelezwa matumizi yake, lakini wajue tu zimeelekezwa kwenye shughuli za taasisi, alisema Aveva.Hata hivyo, tayari Simba ilishaweka wazi siku za nyuma kuwa fedha hizo za Okwi zitajenga uwanja wa klabu hiyo ulioko Bunju, nje kidogo ya Jiji la Dar es Salaam, ambao kwa mujibu wa Aveva tayari jamvi la kutandazwa kwenye uwanja limeshawasili na gharama zake ni zaidi ya Sh milioni 200.Rage amekaririwa mara kadhaa akisema viongozi wa Simba wasitumie fedha hizo kulipa madeni, bali zitumike kwa maendeleo na kushangaa ukimya kuhusiana na jambo hilo.Nimeamua kuzikomalia kwa vile nilishutumiwa sana kuwa mimi zile hela nimekula wakati haikuwa hivyo, nimeshukuru zilipoletwa walionizushia uwongo wameumbuka. Naomba viongozi wawaambie wanachama wao kuwa fedha zimeshafika na matumizi yake waweke wazi, sio kukaa kimya, alisisitiza Rage.  <topic>: MICHEZO 